مطار الداخلة الدولي (IATA:VIL ،ICAO:GMMH) هو مطار كاين فمدينة الداخلة لمغريبية وكايسيرڤي جهة الداخلة وادي الذهب. جا لمطار تقريبا حدا الصونطرڤيل ديال الداخلة. كيتعتابر تامن أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج وكايقدر يهز 300.000 مسافر. لمحطة لجوية ديال مطار الداخلة تحلات فعام 2010 وقادرة تهز تالين 310.000 مسافر فلعام. لمطار داير بيه سور فيه 12,5 كيلوميتر وشانطي دايرة بيه فيها نفس الطول. مساحة لمحطة لجوية لقديمة فيها 2.600m². فيها مرفق تكنيك فيه 1.000m² ولپاركينݣ كايهز 180 طوموبيلة، وفيه حتى مرافق جوية ولإتصال بالساتيليت. لمطار فيه جزء ديال لعسكر دايرين فيه الطيارات ديال جدارمية اللي كاتراقب لبحر والطيارات ديال لقوات لمسلحة لملكية اللي كاتشارجي لمونة ولعتاد ولعسكر اللي خدام فلقشلات ديال لجنوب. لحركة دلمسافرين: إحصائيات سنة 2019 - الموقع الرسمي للمكتب الوطني للمطارات[1] بتاريخ 3 فبراير 2020.